dh-unibe/image-text_koenigsfelden-charters-post-1500 huggingface dataset:
Wiͤr, Elybeth, van gotes genaden weilent Roͤmschiu chuͤneginne, ✳ und wiͤr, ✳ Fridreich, ✳ Leupolt, ✳ Albrèht, ✳ Heinrich
und Otto, ✳ ✳ hertzzoͤgen in Oͤsterreich und in Steyur, ✳ ✳ verjehen ✳ und tuͦn chunt allen den, diͤ disen brief
sehent ✳ oder hoͤrent lesen, ✳ ✳ daz wir ✳ einwillechlich ✳ und einmuͤttechleich ✳ got und unser vroͧwen, seiner lieben
muͦter, ze lob ✳ und ze eren, ✳ allen heylegen ze droͤst, unseres lieben herren und wirtes, ✳ chuͤnk Albrehtes, ✳ und
aller unser vorderen selen ze hilfe und ze troste ✳ ein vroͧwen chloster Sande Chlaren orden ✳ und ein chloster
der Minneren Bruͦder orden ✳ in unserem lande ze Swaben ✳ in Argoͤw ✳ in dem chilchspel ze Windisch in
Chostenizer piͤstume gestiftet haben. ✳ zuͦ den selben chloͤsteren haben wiͤr geben ✳ alle die ekher, die da
bei gelegen waren, der siͤ bedorften, ✳ baide diͤ unsˀ warent und diͤ wiͤr mit anderen ekheren wiͤderlegt haben
und diͤ wiͤr ouch mit beraitschaft chouffet haben, als des piderwes mannes heren Nyclases, der duͦ chilcherre
ze Windisch waz, und ouch unser buͤrgere brieve van Pruke wol chuͤndent und offent. ✳ wiͤr wiͤdemen ouch
daz vorgenante vrowen chloster mit dem chirchsatze ze Stouffen und mit einem hove ze Reinvelde, den
wiͤr, diu vorgenante vroͧwe Elzbeth, mit unserem varenden guͦt chouffet haben, also beschaidenleich, ✳ daz diu ✳
aͤptessinne ✳ und diu samunge van des vorgenanten chirchensatzes nùtze ✳ und van dem hove ✳ sechs priͤster
Minner Bruͤder orden haben. ✳ und wanne in der chiͤrchensazz ✳ van den choͦrherren ze Chostnitz geledigt
und geewiget wirt, so suͦllen siͤ fuͤrbaz diͤ sechs priͤster ewichleichen haben, ✳ also daz je dem priͤster ✳ vier
march herren guͤlte ✳ als des landes gewonhait da ist gevallen. ✳ ouch wellen wiͤr, daz diͤ Minner bruͤder ✳ mit
den selben vroͧweͤn und mit iͤres chlosters guͦt ✳ nihtes ze schaffen haben, ✳ noch deheinen gewalt dar uͤber haben, ✳
wan als vil, ob diu aptessiͤnne ✳ und iͤr convent der bruͤder rat beduͤrfen, daz siͤ danne den vroͧwen raten
daz peste, daz siͤ chuͤnnen. suͦst sol des chlosters geschefte und ordnunge, wertleiches gescheftes ✳ und zergenchleiches
guͦtes gentzleichen und gar sten in der ✳ ✳ aptessinne ✳ und des conventes gewalt ✳ an allen chrieg und iͤrresal.
wiͤr wellen ouch, daz diͤ vorgenanten vroͧwen noch werltleich noch gaistleich geste enphahen, ✳ ez sein Miͤnner
bruͤder oder Prediger ✳ oder welherlaiͤe ordens begewen leùt siͤ sein. ✳ und ze einer vesten und steten ewichait
diser sache und diser stifte, ✳ so haben wiͤr disen brief ✳ heissen schreiben, ✳ mit unserem hangendem insigel besigelt,
der geben und geschriben ist ze Wienne, ✳ ✳ do man zalt ✳ van Christes gepuͦrde ✳ thusent jar, dre hundert jar,
da nach in dem einleftem jare, ✳ an sande Michels tage. ✳
1311 IX 29. F. Argau ( Königsfelden )
20 a
wie froͧw Elszbeth
Römische ✳
kùngin ✳ die acker koùfft
und zalt darùff Kùngsfeld₎ stàt ✳ unnd
darnach sy richlich begabet ✳ und
ordnūg der vj priestern ✳ ir erste
begabùng ✳
1311
Nͦ. 658.
✳
K ✳ A ✳ I ✳
Michail
1311
✳
ꝓ agˀis moastˀio ꝑ inclitā dn̄am ✳ Elyszabeht ✳ quōdam reginā
traditis ✳ ✳
1311 ✳ sept✳ 29 ✳ Wien ✳